Štaronys
Štaronys – kaimas Rokiškio rajono savivaldybėje, 9 km nuo Jūžintų. Rytuose plyti žuvininkystės tvenkiniai (buvusi Paaudrio pelkė). Praeina Zalūbiškio–Čivylių kelias. Prie Audros upės yra ~5 m aukščio Batarėjos kalnas kurio viršūnės ilgis ~50 m, plotis 15–18 m. Kaimo šiauriniame pakraštyje, Audros dešiniajame krante yra Štaronių piliakalnis, jame kultūrinio sluoksnio nepastebėta.